**Ārstniecības iestādes reģistrācijas process.**

No 2020.gada 1.janvāra Optometrists ir kļuvis par Ārstniecības personu un ir iekļauts Funkcionālo speciālistu sarakstā. (Ārstniecības likuma 45.1 pants) un darbojas atbilstoši savai kompetencei ārstniecībā, sniedzot veselības aprūpes pakalpojumus. Veselības aprūpes pakalpojumus ir tiesīgas sniegt tikai [Ārstniecības personu reģistrā](https://registri.vi.gov.lv/rap%22%20%5Ct%20%22_blank) iekļautās ārstniecības personas un ārstniecības iestādēs, kas reģistrētas [Ārstniecības iestāžu (ĀI) reģistrā](https://registri.vi.gov.lv/air).

Lai Optikas mazumtirdzniecības uzņēmumi jeb Optikas veikali varētu sniegt Optometrista pakalpojumus, tiem ir jāreģistrējās ĀI reģistrā.

Vairāku adrešu gadījumā, katrai mazumtirdzniecības vietai ir jāveic atsevišķa reģistrācija, ar norādi par tās tipu Centrālā vai Fliāle.

ĀI reģistrāciju veic Veselības inspekcija (VI), reģistrācijas procesa apraksts atrodams VI mājas lapā:

[Reģistrācijas process | Veselības inspekcija (vi.gov.lv)](https://www.vi.gov.lv/lv/registracijas-process)

Šajā sadaļa tiek piedāvāta pašpārbaudes anketa ĀI pirms reģistrācijas ĀI reģistrā.Ja uz visiem apgalvojumiem ir atbilde "jā" vai "nav attiecināms", ĀI ir gatava dokumentu iesniegšanai reģistrācijai ĀI reģistā. Ja uz kādu no jautājumien atbilde ir “nē”, tad ir jāveic darbības, lai realizētu šo jomu vai apgalvojumu.

Balstoties uz pašpārbaudes anketu, LOOA ir izveidojusi savu informatīvu tabulu ar skaidrojumiem par kārtību un dokumentiem par reģistrācijas procesu gan Optometristiem, gan uzņēmumu atbildīgajiem darbiniekiem. Dokuments atrodams koplietošanas mapē.

Zemāk ir LOOA apkopotie ĀI reģistrācijas procesa komentāri un ieteikumi, balstoties uz pašu un kolēģu, kuri jau veikuši rģģistrāciju, pieredzi.

1. **NACE kodi, 1.2. punkts VI pašpārbaudes anketā**.

NACE kodus papildināt vai mainīt ir iespējams VID EDS sistēmā

Uz Optikas mazumtirdzniecību un Optometrista pakalpojumiem ir attiecināmi sekojoši kodi:

47.74 Medicīnas un ortopēdisko preču mazumtirdzniecība specializētajos veikalos

86.90 Pārējā darbība veselības aizsardzības jomā

Šajā klasē ietilpst: – darbība cilvēka veselības aprūpes jomā, kuru neveic slimnīcas, praktizējoši ārsti vai zobārsti: • medicīnas māsu, vecmāšu, fizioterapeitu vai cita vidējā medicīnas personāla darbības optometrijas, hidroterapijas, ārstnieciskās masāžas, darba terapijas, runas defektu ārstēšanas, pēdu ārstēšanas, manuālās terapijas, homeopātijas, akupunktūras u.c. jomā. Šīs darbības var veikt klīnikās, kas ir piesaistītas uzņēmumiem, skolām, veco ļaužu aprūpes namiem, arodorganizācijām un biedrībām, veselības aprūpes iestādēs, izņemot slimnīcas,kā arī privātos konsultāciju kabinetos, pacientu mājās vai citur.

1. **Telpu vai Telpu grupas lietošanas veids 2.punkts pašpārbaudes anketā**

Telpām ir noteikts atbilstošais lietošanas veids, kods 1264 ( Ārstniecības vai veselības aprūpes iestāžu telpu grupa), un tas ir reģistrēts Valsts zemes dienesta nekustamā īpašuma kadastra informācijas sistēmā

Ja esošajām telpām nav šis telpu grupas kods, tad galvenais faktors, lai šo procesu virzītu tālāk ir Vides pieejamība personām ar funkcionāliem traucējumiem. (Punkts 3. Pašpārbaudes anketā).

Ja Telpas atbilst gan Vides pieejamības prasībām, gan telpu inventarizācijas lietai, tad saskaņojot ar Telpu īpašnieku jāvēršas Valsts Zemes dienestā (VZD), ar iesniegumu un atbilstošajiem dokumentiem par lietošanas veida maiņu.

Ja Telpās var realizēt pārbūvi atbilstoši vides pieejamības prasībām, tad saskaņojot to ar telpu īpašnieku, piesaistot sertificētu arhitektu, izveidojot projektu vienkāršotai būvniecības iecerei, to ir iespējams nokārtot;

Sākotnēji ir jāiesniedz iesniegums VI par ĀI reģistrāciju un uzņēmuma lēmums par ši procesa uzsākšanu.

VI sniedz savu atzinumu par Telpu vienkāršotās atjaunošanas higiēnisko atbilstību.

Tālāk arhitekts var virzīt šo projektu uz būvvaldi, ir jāatrod būvnieks, kas šo procesu realizēs.

Procesa rezultāts ir Būvvaldes atzīme par projekta pabeigšanu.

Tālāk, saskaņojot ar Telpu īpašnieku, jāvēršas VZD, ar iesniegumu un atbilstošajiem dokumentiem par lietošanas veida maiņu.

VZD veic telpu uzmērīšanu un dastu aktualizācija kadastra sistēmā. Tas ir maksas pakalpojums, kura cena ir atkarīga no telpu skaita un platības. Orientējoši 200- līdz 400,- eiro, pakalpojuma izpildes laiks - ~2 mēneši.

1. **Vides pieejamība**

Jāaizpilda ir apliecinājums par vides pieejamību no jauna reģistrējamai Āi. Dokuments pieejams paraugu mapē.

1. **Ārstniecības personas.**

Jāaizpilda veidlapa “Informācija par ārstniecības personu un ārstniecības atbalsta personu nodarbinātību". Dokuments pieejams paraugu mapē.

1. **Dokumenti apliecināšanai par ārstniecības iestādes atbilstību obligātajām prasībām (jāuzrāda kontroles laikā)**

Šo dokumentu paraugi atbilstoši pašpārbaudes anketas norādītajam, ir pieejamo dokumentu paraugu mapē.

Dokumenti ir sekojoši:

* Optometrista amata apraksts
* Kvalitātes vadības sistēmas apraksts
* Higiēnas un pretepidēmiskā režīma plāns
* Neatliekamās medicīniskās palīdzības sniegšanas kārtība
* Gripas epidēmija plāns
* Covid-19 ierobežošanas darbību apraksts
* Darba devēja rīcība Covid-19 kontaktpersonu noteikšanā
* Praksē izmantoto medicīnisko tehnoloģiju saraksts un atbilstošajā Optometrista kabinetā izmantojamās iekārtu saraksts